Marit Larsen forsvarer seg mot kritikken
Ålviks doktorgradsavhandling Marit Larsen på Facebook «Jeg registrerer at noen har tatt seg bryet med å skrive en doktoravhandling om hvordan jeg fremstår i media», skriver Marit Larsen i et innlegg på sin Facebook-side i dag. I innlegget, som hun har kalt «En kynisk kakebakers bekjennelser», påpeker hun at hun ikke har blitt intervjuet av doktorgradskandidaten. Hun har heller ikke lest avhandlingen. Marit Larsen (Album) I Don't Want To Talk About It «Om jeg skal være helt ærlig, er det heller ikke så viktig for meg å lese det han har skrevet seg frem til, ettersom det tross alt ikke handler om meg, men om én persons tolkning av det som har stått om meg i media de siste atten årene», skriver hun videre.Musikkviter Jon Mikkel Broch Ålvik har i tre år jobbet med doktoravhandlingen om musikken og imaget til Marit Larsen og hennes eks-kollega Marion Ravn. Allerede i fjor vår omtalte VG forskningsprosjektet, som den gangen hadde kommet langt på vei med å stemple Marit Larsen som «dydig» og Marion Ravn som «grådig». Den 223 sider lange ferdige avhandlingen vekker nå oppsikt og har de siste dagene vært omtalt i en rekke medier, deriblant NRK. - Marit Larsen er en av flere norske kvinnelige artister som bruker ord som «ekte» og «ærlig» for å beskrive seg selv, og de vil fremstå som ekte og ærlige. Men det er ikke sånn de fremstår for meg, sier Ålvik til NRK. I avhandlingen skriver han blant annet: «Larsen, med sin nærmest temperamentsløse stemme og sitt uknuselige smil, er tilsynelatende bare «seg selv». Når hun fniser og ler over all oppmerksomheten hun får, oppfatter vi hennes naivitet som «ekte», hennes storøyde vesen som bedårende (...) Hun teatraliserer, og synliggjør, det som til forveksling ligner konvensjonell «kvinnelighet.» Les hele doktoravhandlingen på NRKs nettsider. Ålvik har skrevet avhandlingen basert på dypdykk i musikkvideoer, plateutgivelser, intervjuer og andre presseoppslag.Larsen selv, som så langt ikke har villet uttale seg om forskningsprosjektet i pressen, skriver på Facebook at hun har gått gjennom en lang prosess fra hun entret rampelyset som ungjente - for 18 år siden. Hun har gått fra «å være fjortis til å være over tretti». Samtidig presiserer Larsen at hun har ment hvert ord hun har uttalt i intervjuer opp gjennom årene, selv om pressen uten at hun har hatt mulighet til å påvirke det, ofte har fokusert på «de samme sidene» av henne. «Fra beskjeden, stiv og rar via bombastisk og åpenhjertig frem til der jeg er i dag har lyttere falt fra og andre hektet seg på i hver sving; lyttere jeg setter enormt stor pris på. Det får stå for kandidatens egen regning at hans tolkning av meg synes å kunne oppsummeres i to ord: Kynisk kakebaker.» Les hele innlegget på Marit Larsens offisielle Facebook-side Ålvik mener Marit Larsen er et godt eksempel på en artist med et konstruert «ekte» image, mens hennes tidligere M2M-partner Marion Ravn bevisst søker å være «tilgjort».Men ikke alt i avhandlingen er avskrekkende, mener Larsen: «Å bli anklaget for å ha tråkket opp stier for andre artister som ønsker å la privatlivet få forsvinnende lite fokus i forhold til musikken de presenterer tar jeg forøvrig som en soleklar kompliment», lyder det fra popstjernen - som nylig lanserte singlen «I Don't Want To Talk About It» - første smakebit fra albumet som er rett rundt hjørnet. Da VG spurte Ålvik i fjor vår om han mente at Larsens fremtoning er et spill for galleriet, svarte han: - Jeg tror ikke det er riktig ord, selv om jeg skjønner hva du mener. Hun fremstår som en flink ung dame, nærmest en dydig ung dame, og det gjør hun med overlegg. Så vidt jeg har skjønt er det mange som tror at hun «er seg selv».Tidligere gitarist i Kaizers Orchestra, Geir Zahl, reagerer også. Men han mener likevel at temaet i avhandlingen - ekthet og autensitet i musikk - for så vidt er interessant. - Det beror i stor grad på sjanger, føler jeg, «Nedpå»-sjangere som country, singer-songwriter, blues og viser, frontes og omtales som mer «ekte» enn for eksempel pop, sier Zahl til VG. - Og det er vel når ganske renskårne «popartister» «låner cred» fra disse sjangrene at han fyren reagerer. Absurd påstand i min bok. Veldig norsk. Ellers - andre sjangre er ikke like ivrige på dette med «ekte og ærlig», men er ikke for eksempel Metallicas aggresjon ekte? Og er ikke popmusikk ekte? Er ikke overfladiskhet ekte? For meg er det enkelt: resonnerer musikken i andre mennesker, så er den ekte, på tross av hva intelligentsiaen måtte mene om det, sier Zahl. - Sånn sett så er kanskje techno den mest «ekte» sjangeren for unge folk i dag, legger han til. Samsaya er blant artistene som har forsvart Larsen på Twitter etter at avhandlingen ble offentliggjort. Takk;) RT @jeblad: Rister på hodet av Marit Larsen-forskning http://t.co/6kNrWsDyIW Synes @samsaya svarte bra i NRK sin artikkel - Samsaya (@samsaya)27.08.14, 05:29 Marion Ravn har ikke kommentert avhandlingen.
Marit Larsen kommenterer endelig doktoravhandlingen, hvor Jon Mikkel Broch Ålvik konkluderer med at popstjernen fremstår som uekte.